মানে বিদ্যমান ব্যবস্থার সুযোগ নিয়ে আয়-উপার্জন করা। দর্শনের পাঠ এই সুযোগ-বৃদ্ধিতে সহায়তা করবে এমন ভরসা ছিল না। দর্শনের দাম এখন মনে হয় আরো পড়ে গেছে। পাবলিক বিশ্ববিদ্যালয়ে তার অবস্থান সুবিধাজনক নয়, প্রাইভেট বিশ্ববিদ্যালয়ে সে প্রায় অনুপস্থিত। তুলনায় বরং এক সময়ে দর্শনেরই অংশ ছিল যে মনোবিজ্ঞান তার দাম বরং বেড়েছে। তা দাম যাই হোক দর্শনের মূল্য থাকবেই। দাম পড়াটাই বরং মূল্যবৃদ্ধির ইঙ্গিত দেয়। বস্তুতান্ত্রিকতার রোগ বাড়লে দার্শনিক চিকিৎসার মূল্যবৃদ্ধি তো ঘটবারই কথা। মূল্যবৃদ্ধির এই আবশ্যকতার কথাটা ইউরোপের মধ্যযুগের এক দার্শনিক বোইথিউস (৪৭৫-৫২৫) আমাদেরকে জানিয়ে গেছেন তাঁর একটি গ্রন্থে, নাম যার দর্শনের সান্তবনা। ওই সান্তবনায় তাঁর প্রয়োজন ছিল, কারণ তাঁর ফাঁসির আদেশ হয়ে গিয়েছিল। সেটা ঘটেছিল রাজনৈতিক কারণে। রাজা অভিযোগ এনেছিলেন রাষ্ট্রদ্রোহের। প্রাণদ-াদেশ কার্যকর হবার আগ পর্যন্ত বোইথিউস সময় পেয়েছিলেন মাত্র একবছর। সময়টা তিনি কান্নাকাটি, প্রার্থনা, বিষণ্ণতা ইত্যাদির মধ্যে কাটান নি, কাটিয়েছেন দর্শনের সান্তবনা নামের ওই গ্রন্থটি লিখে। বই তিনি আগেও লিখেছেন; গণিত ও সংগীতের ওপর তাঁর জরুরি লেখা আছে, অনুবাদ ও সম্পাদনা করেছেন ধ্রম্নপদী গ্রিক দর্শন-সাহিত্যের। কিন্তু পরিষ্কারভাবে দর্শনের ওপর মৌলিক গ্রন্থটি লেখেন ফাঁসির হুকুম ঘাড়ে নিয়ে।